Ouou ! Vat a ra c'hoari ha c'hoarzhin. Met skuizhus eo ! Ha mont a rafen a-walc'h da gousket. Forzh penaos e vo poent d'ar vugale mont da gousket, koulz din mont ivez neuze. Ha ma 'z afen da gambr Enola en noz-mañ ? Pebezh soñj mat ! Ale, deomp !  « Ket, ne zeui ket en va c'hambr en noz-mañ, Surya. » Aa, kaoc'h  ! Deomp da welet kambr Kevin neuze. Serr eo an nor. Ha dor kambr Anjela a zo serr ivez. Ret e vo din kousket er saloñs neuze. Aaa, n'eo ket aes bezañ ur c'hazh a-wechoù, me lâr deoc'h !